Pierre Capdeville

Pierre Capdeville (* 1908; † 2. März 1980) weer en franzöösch Entomoloog un Lepidopteroloog. Sien Spezialrebeet weern de Bottervagels vun de Parnassiinae-Ünnerfamilie.

 Leven 
En körten Nekroloog is vun Jacques Rigout rutgeven wurrn.Rigout (J.), 1980. Pierre Capdeville (1908-1980), Bulletin de la Société Sciences Nat, 25, S. 2

He weer Techniker vun Berop un harr en Afsluss vun de École polytechnique.

 Wark 
Nahdem en eerst Arbeit vun hüm in dat Journal Alexanor verapenlicht wurr,Capdeville (P.), 1967. Note sur la classification des races ibériques de Parnassius apollo, Alexanor, 5, pp. 167-172 wull Pierre Capdeville en noch genauer Studie vun den Parnassius apollo fertigen. Jean Bourgogne, de Direkter vun dat Journal, funn dat Wark aber as to umfangriek. He hett aber Kuntakt to de Firma Sciences Nat upnommen, de Schrievers as Capdeville söken deen. Se hebbt sien Wark denn ok in söss Deelen in twee Spraaken (Düütsch un Franzöösch) herutgeven.Capdeville (P.), 1978-1980. Les races géographiques de Parnassius apollo L., Sciences Nat, Venette As Verfaater hett sück Capdeville üm allens kümmert, also ok um de Illustratschonen, Koorten un Fotografien vun all de Exemplaren vun sien Sammlung.

Vörbereit harr he todem noch twee anner Warken, een, in de he de ünnerscheedlich Oorten vun den Apollo-Falter Parnassius apollo dorstellen wull, de anner sull sück mit den Genus  Parnassius in de Paläarktis befaaten.

Later hett he sück denn nich mehr so wetenschaplich mit Bottervagels befaat, sonnern mehr as Künstler. He hett denn Bottervagels mit Waterfarven malt, vun de veer Serien ok verapenlicht wurrn sünd.Capdeville (P.), 1979. Faune et Flore Pittoresques de Provence, Sciences Nat, Venette

Sien umfangriek Sammlung wurr nahderhen an dat Nationale Museum för Natuurgeschichte in Paris geven.

Wat nah hüm nömmt wurrn is
 Imbrasia capdevillei Rougeot, 1979
 Parnassius epaphus capdevillei Epstein, 1979
 Peridinium capdevillei Balech, 1959
 Protoperidinium capdevillei Balech, 1959

Enkeld Nahwiesen

Kategorie:Mann
Kategorie:Börger von Frankriek
Kategorie:Entomoloog
Kategorie:Lepidopteroloog
Kategorie:Boren 1908
Kategorie:Storven 1980